शेरलॉक (टीवी शृंखला)
शेरलॉक (अंग्रेज़ी: Sherlock) ब्रिटिश टेलीविजन धारावाहिक है। यह धारावाहिक सर आर्थर कॉनन डॉयल की शेरलॉक होम्स जासूसी कहानियों पर आधारित है। इस धारावाहिक के निर्माता मार्क गैटिस और स्टीवन मोफ़ैट हैं। धारावाहिक में बेनेडिक्ट कंबरबैच ने शेरलॉक होम्स और मार्टिन फ़्रीमैन ने डॉक्टर जॉन वॉटसन की भूमिका का अभिनय किया है। कुल तेरह एपिसोड की वाले इस धारावाहिक को सन् 2010 से सन् 2017 के बीच तीन-तीन एपिसोड के चार भागों में प्रसारित किया गया था। एक विशेष एपिसोड 1 जनवरी 2016 को प्रसारित हुआ था। शेरलॉक का निर्माण ब्रिटिश नेटवर्क बीबीसी ने हार्ट्सवुड फ़िल्म्स के साथ मिलकर किया। अमेरिका में इस धारावहिक को अमेरिकी स्टेशन पीबीएस द्वारा प्रसारित किया जाता है। धारावाहिक को मुख्य रूप से कार्डिफ़, वेल्स में फ़िल्माया गया है। लंदन के नॉर्थ गॉवर स्ट्रीट का उपयोग होम्स और वॉटसन के निवास स्थान 221B बेकर स्ट्रीट के बाहरी दृश्यों के लिए किया गया है।